Държавен вестник, бр. 63, 2024 г., стр. 3

БРОЙ  63	
Д Ъ Р Ж А В Е Н  В Е С Т Н И К 	
СТР.  3  
(2) Със сумата по чл. 1, ал. 1, т. 1 да се 
увеличават показателите по чл. 12, ал. 3 от 
Закона за държавния бюджет на Република 
България за 2024 г.
Чл. 3. Министърът на вътрешните работи 
на базата на фактически извършените разходи 
извършва съответните промени по бюджета 
на Министерството на вътрешните работи за 
2024 г. и уведомява министъра на финансите. 
Чл. 4. Министърът на финансите извършва 
произтичащите от чл. 1 промени по централ­
ния бюджет, включително на бюджетното 
взаимоотношение на Община Стара Загора 
с централния бюджет за 2024 г.
Заключителни разпоредби
§ 1. Постановлението се приема на осно­
вание чл. 55а и чл. 109, ал. 3 от Закона за 
публичните финанси във връзка с Решение 
на Народното събрание от 19 юли 2024 г. за 
предприемане на мерки за ликвидиране на 
пожарите, осигуряване на бюджетни средства 
за подпомагане на пострадалите от пожарите 
лица, както и за закупуване на необходимите 
средства за борба с пожарите (ДВ, бр. 62 от 
2024 г.).
§ 2. Изпълнението на постановлението се 
възлага на министъра на вътрешните работи 
и на кмета на община Стара Загора.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Димитър Главчев
Главен секретар на Министерския съвет: 
Габриела Козарева
4759
ПОСТАНОВЛЕНИЕ № 260
ОТ 24 ЮЛИ 2024 Г.
за извършване на промени на утвърдените със 
Закона за държавния бюджет на Република 
България за 2024 г. максимални размери на 
ангажименти за разходи, които могат да бъдат 
поети през 2024 г. по бюджета на Министер­
ството на здравеопазването
МИНИСТЕРСКИЯТ СЪВЕТ
П О С Т А Н О В И :
Чл. 1. Увеличава утвърдения по чл. 15, 
ал. 3, т. 1 от Закона за държавния бюджет 
на Република България за 2024 г. показател 
„Максимален размер на ангажиментите за 
разходи, които могат да бъдат поети през 
2024 г.“ със сума в размер 11 359 700 лв.
Чл. 2. Министърът на здравеопазването да 
извърши съответните промени по бюджета 
на Министерството на здравеопазването за 
2024 г. и да уведоми министъра на финансите.
Заключителни разпоредби
§ 1. Постановлението се приема на осно­
вание чл. 77 от Закона за държавния бюджет 
на Република България за 2024 г.
§ 2. Изпълнението на постановлението се 
възлага на министъра на здравеопазването.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Димитър Главчев
Главен секретар на Министерския съвет: 
Габриела Козарева
4763
ПОСТАНОВЛЕНИЕ № 261
ОТ 24 ЮЛИ 2024 Г.
за одобряване на допълнителни разходи по 
бюджета на Министерството на регионалното 
развитие и благоустройството за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на регионал­
ното развитие и благоустройството за 2024 г. 
в размер 200 000 000 лв. за изплащане на 
задължения за изпълнени дейности по дого­
ворите за поддържане на републиканската 
пътна мрежа. 
(2) Средствата по ал. 1 да се осигурят за 
сметка на преструктуриране на разходи и/или 
трансфери по централния бюджет за 2024 г.
Чл. 2. (1) Със сумата по чл. 1, ал. 1 да се 
увеличат разходите по „Политика за подобря­
ване на инвестиционния процес, поддържане, 
модернизация и изграждане на техническата 
инфраструктура“, бюджетна програма „Ре­
хабилитация и изграждане на пътна инфра­
структура“, по бюджета на Министерството на 
регионалното развитие и благоустройството 
за 2024 г.